
RESUM. Es presenten alguns taxons interessants per a la flora Balear. Destacam: 
Asphodelus cerasiferus Gay i Thymelaea tartonraira L. 


SUMMARY. NOTES ON THE FLORA OF THE BALEARIC ISLANDS. 2. Some interesting taxa 
of the Balearic flora are discussed, of which the following two are outstanding: As- 
phodelus cerasipherus Gay and Thymelaea tartonraira L. 


RESUMEN. NOTAS FLORISTICAS BALEARICAS. 2. Se presentan algunos taxones intere- 
santes para la flora balear, entre los que destacan Asphodelus cerasiferus Gay y Thy- 
melaea tartonraira L. 


INTRODUCCIÓ 


Presentam alguns taxons interessants per a la flora de les Illes Balears. 
Les novetats corològiques per l'arxipièlag es senyalen amb dos asteriscs (ee) 
i les que són novetats insulars amb un (8). 

Per a cada localitat s'especifiquen les coordenades al reticle UTM (10 x 
10 Em). Els plecs testimoni dels taxons citats es troben depositats, amb ex- 
cepcions, als herbaris particulars dels autors. 


() Apartat de Correus 64, Eivissa. 
@) Grup d'Ornitologia Balear, c/. Verí n. 3, Palma de Mallorca 
G) Departament de Botànica, Facultat de Ciències, Universitat de les Illes Balears, 07071 P. de Mallorca. 


(4) Departamento de Botànica Agrícola y Fisiologia Vegetal, E.T.S.I.A., Córdoba. 

La nomenclatura adoptada és la proposada, amb excepcions, per Flora 
Europea. 


CATÀLEG FLORÍSTIC 


e Allium commutatum Guss. 


FORMENTERA: L'hem trobat al Caló de s'Oli (CC 68). Donada la 
dispersió per mar dels bulbets ben segur ha de viure a altres llocs del 
litoral d'aquesta illa. 


e Allium neapolitanum Cyr. 


EIVISSA: Vores d'un camí entre parets, prop de Santa Gertrudis (CD 
61), probablement subespontàni. 


Allium paniculatum L. 


EIVISSA: Apareix en DUVIGNEAUD (1979) però no està recollit en el 
treball de STEARN (1984) sobre els alls de les Pitiüses. Viu a camps 
abandonats i a vores de camins (CD 60, 61, 72, 52). 


ee Asphodelus cerasiferus Gay. 


EIVISSA: Al rocam calcari de la costa NW es troba un albó que es 
diferencia d'Asphodelus aestivus Brot. per la major grandària de les 
flors i de les càpsules. Els filaments estaminals s'aixamplen bruscament 
a la base i les poque càpsules verdes que hem pogut amidar tenen un 
diàmetre entre 11 i 16 mm. Aquest caracters corresponen, segons COsTE 
(1937) i PiGNATTI (1982), a Asphodelus chambeironi Jord., considerat in- 
termedi —tal vegada híbrid— entre A. aestivus i A. cerasiferus. Malgrat 
això, els tépals tenen una longitud de fins a 22 mm i en la càpsula seca 
les valves són gruixades, amb 7-9 rues transversals i amb les vores re- 
lectides cap enfora, característiques que s'ajusten perfectament a A. ce- 
rasiferus Gay. Donem per ara aquesta determinació a l'espera de poder 
disposar de material fresc abundant que ens permeti un estudi més acu- 
rat. ' 

La diferenciació dels hàbitats que ocupen ambdues espècies és clara 
a Eivissa, de tal manera que A. aestivus no es troba mai als penyals 
marítims, encara que està bastant extés per l'illa en indrets de forta in- 
fluència humana, com són ara les vores de camps i camins, marges i llocs 
molt degradats. En canvi A. cerasiferus és bastant rar i exclusivament lo- 
calitzat a la costa nordoccidental, entre els cingles de Na Xamena i la 
Cala d'En Sardina (CD 62,52) i a l'extrem SW al Puig del Savinar (CD 
40) entre 40 i 300 m sobre el nivell del mar. La florida és a partir 
del mes de març en els indrets més assolellats i per abril està ja fruc- 
tificada. | | 

La cita d'Asphodelus albus L. per Eivissa (GUERAU D'ARELLANO & To- 
RRES, 1981) es errònia, per correspondre a l'espècie aquí ressenyada i s'ha 
d'excloure per tant de la flora d'aquesta illa. | 

Les cites de Mallorca de A. cerasiferus (CAMBESSEDES, 1827, MARES & 
VIGINEIX, 1880) no han pogut ser confirmades i s'han de referir a A. 
aestivus. 


e Asteriscus maritimus (L.) Lees. 
FORMENTERA: Molt rara al Caló de s'Oli (CC 68). 
e Bilderdykia convolvulus (L.) Dumort. 


EIVISSA: Present en hortets pròxims a la Cala de Xarraca (CD 
72). i de la Platja des Figueral (CD 72), no gaire abundant. 


e Buxus balearica Lamark 
DRAGONERA: Tres exemplars en el Cingle de Na Joana (DD 48). 
Campanula dichotoma L. 


EIVISSA: Viu a llocs secs i rocosos, entre el nivell de la mar i 
els llocs més elevats. (CD 40, 50, 52, 60, 62, 71, 72). Té la plena 
de la florida en maig. Sols era coneguda del Puig d'En Serra (MA- 
RES & VIGINEIX, 1880). 


e Carex otrubae Podp. 


EIVISSA: Localitzat darrera la platja del Port des Torrent (CD 51), 
en un lloc periòdicament inundat. 

Centranthus calcitrapae (L.) Dufr. 


EIVISSA: Poc abundant en roques ombrívoles a sa Mala Costa (CD 72) 
i sa Mola (CD 72), molt rara a Buscastell (CD 52). 


Crassula vaillantii (Willd.) Roth. 


MALLORCA: Rara a les basses de Xorrigo (DD 88). A Mallorca sols era 
coneguda de la Marina de Llucmajor (BONAFE, 1977). 


Cressa cretica L. 


EIVISSA: Part central de la Platja d'En Bossa (CD 60) sobre l'arena però 
en contacte amb poblacions d'Arthocnemum fruticosum (L.) Mog. Figura 
en el catàleg de DUVIGNEAUD (1979) indicada per Eivissa. 


Crucianella angustifolia L. 


EIVISSA: Està molt extesa pel Rosmarino-Ericion d'aquesta illa, sobre 
sòls calcaris (CD 72, 62, 61, 52, 50). Indicada per DUVIGNEAUD (1979), 
sense localitat. 


Cynanchum acutum L. 


EIVISSA: Prop de Sant Francesc (CD 60), vores d'un camí al costat dels 
estanys de les Salines d'Eivissa, pocs exemplars. 


Cheyrolophus intybaceus (Lam.) Dostäl 


DRAGONERA: Roques dels cingles de la vessant de Tramuntana (DD 
48) 


Digitalis dubia L. var. palaui (Garcias & Marcos) Pericàs & Rosselló. 


MENORCA: Escletxes de les roques dins l'alzinar de Llinaritx Nou (EE 
92), Binigurdó (Mercadal) "sobre piedras areniscas", 21-5-1876 leg. J.J. 
Rodríguez (herbari Rodriguez!) (EE 92). Aquest taxon, distint de la vari- 
etat típica per la menor pubescència de les fulles, tiges i flors solament era 
coneguda a tres indrets de Mallorca (BONAFE, 1977). 

Dipcadi serotinum (L.) Medicus 


EIVISSA: Es bastant comú i està extès per l'illa en clarianés del Rosma- 
rino- Ericion (CD 62, 52, 61, 60, 51, 41, 50). La florida és primaveral, però 
a darrers de setembre de 1983 hem vist, excepcionalment, exemplars flo- 
rits que en res s'aparten morfològicament dels altres. 


Diplotaxis ibicensis (Pau) Gómez-Campo 


MALGRATS: Molt abundant en els costers d'aquests illots (DD 56). 
Aquesta cita sembla ser fins ara la localitat més septentrional d'aquest en- 
demisme. 


Dipsacus fullonum L. 


EIVISSA: Tan sols dos exemplars a la Font Paredada, al peu del Puig Ci- 
rer (CD 50), amb Gnaphalium luteo-album L. i Scirpus cernuus Vahl. 
Aquestes espècies són molt rares i es troben en regressió a l'illa pel des- 
cens dels nivells freàtics a causa de la sobreexplotació dels aquífers. 


Euphorbia lathyris L. 


EIVISSA: Prop de la Font Geliberta (CD 50) a les vores d'un torrent, 
pocs exemplars fructificats el 13-8-82. 


Galium balearicum Briq. 


MALLORCA: Talaia Moreia (ED 30), encletxes orientades al nord a la 
vora de Ranunculus veylerii Marés. Les flors, en alguns exemplars, són 
de tonalitat groguenca. Fins ara just era conegut del Puig Major i Massa- 
nella (BONAFE, 1977). 


Galium crespianum Rodr. 


DRAGONERA: Escletxes del rocam al Cingle de Na Joana (DD 48). 


Gennaria diphylla (Link) parl. 


EIVISSA: Molt rara a les proximitats de la Cova Santa (CD 50). En pri- 
mavera de 1985 l’hem trobat també, per indicacié de Rosa M. Vilanova, 

a la vora dels estanys de les Salines (CD 50) relativament abundant sobre sòl 
rocós i arenós. 


Globularia cambessedesii Willk. 
DRAGONERA: Roques inaccessibles en el Cingle de Na Joana (DD 48). 
Helianthemum salicifolium (L.) Mill. 
EIVISSA: Es espècie rara a lilla, tan sols l’hem trobada a tres localitats, 
en erms sobre sòl prim i rocós próp de la mar. La població de Cala Molí 
(CD 41) presenta tots els exemplars amb l'ungla dels pétals maculada i no 
així les del Port des Torrent (CD 41, 51). 
FORMENTERA: L'hem vist fructificat en el mes d'abril vora els molins 
de Sa Miranda (CC 68). 


Inula conyza DC. 


EIVISSA: Un sol exemplar dins una torrentera a Morna (CD 72), Sant 
Carles. 


Ipomoea sagittata Poiret 


EIVISSA: Viu a les séquies del Prat de Vila (CD 60) i del Prat de Ses 
Monges (CD 60). Senyalada per Eivissa per DUVIGNEAUD (1979). 


Lamarckia aurea (L.) Moench. 
FORMENTERA: Pradells del Cap de Barberia (CC 57), entre les pedres. 
Medicago arborea L. subsp. citrina (Font Quer) Bolós & Vigo. 
CABRERA: Alguns exemplars a l'Estell d'Enfora (DD 93). 
Narcisus elegans (Haw.) Spach. 


EIVISSA: Viu localitzat a una estreta faixa pròxima al litoral septentrio- 
nal entre la Cala de Sant Vicenç i el Port de Benirràs. Apareix en claria- 

nes del Rosmarino-Ericion, a vegades abundant (CD 62, 72) i també en 
algún cas és rupícola i fissuricola (CD 72). Les fulles sinànties, canalicula- 
des i glauques i les flors amb els tépals aguts i reflectits, el diferencien amb 
claretat de Narcissus serotinus L., el qual es troba estés per tota l'illa. 

Els exemplars eivissencs de N. elegans s'ajusten al tipus de l'espècie 
que descriu MAIRE (1963) per l'Africa del Nord, però el nombre de flors 
és baix. En una població pròxima a la Cala de Sant Vicenç (CD 72), en 
plena florida el 6-10-85 hi hem trobat per cada escapus: 


n. de flors 1 2 3 4 5 
n. d'exemplars 37 80 14 3 1 


Ophrys sphegodes Mill. subsp. atrata (Lind.) E. Mayer. 
EIVISSA: Coll entre ses Roques Altes i la Talaia de Sant Josep (CD 40) 


i també al peu de l’esmentada Talaia (CD 40) bastant rara. Ja citada per 
RNocHE (1921). 


Polygala monspeliaca L. 


FORMENTERA: No és rara en erms entre Cala Saona i el Cap de Barba- 
ria (CC 68). 


Ranunculus ficaria L. 


EIVISSA: Peus de parets i marges humits prop de les torres de Balàfia 
(CD 62), Puig d'En Valls (CD 40), prop del Pont d'En Ramon (CD 62). 


Saxifraga tridactyllites L. 


EIVISSA: Relativament comuna al litoral septentrional i proximitats (CD 
72, 60, 52) i es fa rara per altres llocs, Badia de Sant Antoni (CD 51), Port 
des Torrent (CD 51), Puig d'En Fita (CD 60), Puig d'En Planells (CD 61). 

Ocupa els cocons del rocam calcari. 


FORMENTERA: La Mola (CC 78) i Sa Miranda (CC 68). 

e ES VEDRÀ: Fisures de les roques prop de S'Entreforc (CD 40). 
Scrophularia ramossisima Loisl. 


Les primeres notícies de la presència d'aquesta espècie a Balears són de 
MARES 8. VIGINEIX (1880) que la sitúen a Mallorca. De llavors ençà els au- 
tors baleàrics han incrementat el nombre de localitats i fins i tot han dife- 
renciat taxons infraespecífics considerats com a endemismes. La revisió 
dels exemplars testimoni que han servit de base a aquestes cites, així com 
les nostres pròpies herboritzacions a Mallorca i Menorca, mostren que S. 
ramossisima s'ha d'excloure de la flora balear ja que la seva presència està 
basada en confusions amb S. canina. L. de llocs exposats (litoral, rossegue- 
res) on el nombre de flors per cim és molt reduit. 

No hem trobat diferències entre els exemplars de Mallorca i Menorca 
que justifiquin l'atribució de les poblacions menorquines a un taxon apart 
(var. minoricensis). 


Senecio cineraria DC. 
EIVISSA: Cultivada molt sovint en jardins i urbanitzacions, està ja ben 
naturalitzada i en procès d'expansió a les roques del litoral, Cala Vedella 
(CD 40), Cala Llenya (CD 71). 

Silene conoidea L. 
MALLORCA: Entre la gespa d’un lloc fet jardí prop de la Murada de 
Palma. Aquesta espècie ja fou citada per GARCIAS FONT (1923) a la regió 
d'Artà però no fou inclosa als catàlegs posteriors. Amb aquesta notificació 
es confirma la seva presència a les Balears. 

è Silene mollisisma (L.) Pers. 

DRAGONERA: Roques del Cingle de Na Joana (DD 48). 


es Silene vulgaris L. subsp. prostrata (Gaudin) Chaters & Walters 


MALLORCA: Rossegueres de la part culminar del Puig Major (DE 70) 
a les escletxes de les roques. Les poblacions mallorquines de muntanya 

de S. vulgaris presenten un notable polimorfisme, sobretot pel que fa als caràc- 
ters foliars. No obstant això, els exemplars del Puig Major es caracteritzen per 
tenir les fulles espatulades, obtuses i amb poques dents al marge, de color glauc 
i amb les nerviacions prominents, les bràctees són herbàcies i les dents de la càp- 
sula reflexes. Les llavors són idèntiques a les de la subespècie típica. Les flors 
són de color rosat. 


è Solanum bonariense L. 


EIVISSA: Sovint cultivada com ornamental es pot trobar subespontània 
o naturalitzada en algún lloc: Puig des Molins (CD i Santa Eulària (CD 
71), Torrent d'En Parrí (CD 61). 


e Teucrium cossonii D. Wood 


DRAGONERA: Penyals de tramuntana (DD 48). 


ee Thymelaea tartonraira L. 


DRAGONERA: Molt rara als voltants de Na Popis (DD 48). 
MALLORCA: Cingles en el Pas dels Pescadors (Pollença EE 01), talús 
rocós pròxim al mar a la Cala de Ses Aritjes (EE 10). 

Per mor del gran polimorfisme. de T. tartonraira no ha estat possible 
fins ara atribuir amb exactitut els ejemplars baleàrics a cap de les catego- 
ries infraespecífiques descrites. La citació de T. myrtifolia var. angustifolia 
Willk. de Dragonera (BONAFE, 1977) és errònia i correspon a aquest ta- 
xon. 


e Trifolium ligusticum Balbis ex Loisel 
EIVISSA: N'hi ha una petita colònia dins un canal, afectat per un recent 


incendi forestal, al nord de la Serra de Sa Mala Costa (CD 72) a uns 240 
m sobre el nivell de la mar. 

